Андрэй Васілеўскі ў пластмасавым цэху пачынаў з самых нізоў, з кожным годам займаючы ўсё больш высокае становішча. Калі азірнуцца назад, то можна сказаць, што яму тады вельмі пашанцавала, бо побач заўсёды былі і ёсць людзі, гатовыя падказаць, падтрымаць, даць слушную параду. Найперш цяперашні начальнік цэха ўдзячны свайму папярэдніку, старэйшаму калегу і настаўніку Віктару Мікалаевічу Шакуну, галоўнаму інжынеру Сяргею Іванавічу Борысу, майстру Мікалаю Гаўрыілавічу Балашку, вядучаму інжынеру-тэхнолагу Таццяне Міхайлаўне Жук.